{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Iskaz o procjeni učinaka propisa za prijedlog Zakona o izmjenama i dopunama Zakona o znanstvenoj djelatnosti i visokom obrazovanju "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Rektorski zbor RH ","ISKAZ O PROCJENI UČINAKA PROPISA ZA PRIJEDLOG ZAKONA O IZMJENAMA I DOPUNAMA ZAKONA O ZNANSTVENOJ DJELATNOSTI I VISOKOM OBRAZOVANJU","Rektorski zbor RH je na 7. sjednici u akademskoj 2015./2016. godini održanoj 20. travnja 2016. u Puli nakon provedene rasprave jednoglasno donio sljedeći\nZAKLJUČAK\nI.\nRektorski zbor RH ne prihvaća Iskaz o procjeni učinka propisa za Prijedlog Zakona o izmjenama i dopunama Zakona o znanstvenoj djelatnosti i visokom obrazovanju vezano uz uređenje plaća rektora i prorektora (u daljnjem tekstu Iskaz) koji je Ministarstvo znanosti, obrazovanja i sporta RH 5. travnja 2016. uputilo na javno savjetovanje.\nII.\nRektorski zbor RH podupire Odluku Ustavnog suda RH iz koje jasno proizlazi da se kod predlaganja novog zakonskog uređenja plaća rektora i prorektora, mora poštovati vladavina prava, autonomija sveučilišta, poseban položaj rektora i prorektora u sveučilišnom sustavu te u  demokratskom društvu, uvažavajući činjenicu da to nisu političke funkcije, već radna mjesta s najvišim znanstveno-nastavnim zvanjima.   \nIII.\nRektorski zbor RH smatra da je, osim zakonskog uređenja plaća rektora i prorektora, potrebno pristupiti cjelovitom uređenju pojedinih odredbi Zakona o znanstvenoj djelatnosti i visokom obrazovanju, a ne parcijalno donositi pojedina zakonska rješenja dok su i dalje na snazi zakonske odredbe koje se ne mogu primijeniti.\nIV.\nCjelovito Mišljenje Rektorskoga zbora Republike Hrvatske upućuje se Ministarstvu znanosti, obrazovanja i sporta RH.","Primljeno na znanje","Ministarstvo znanosti, obrazovanja i sporta primilo je na znanje zaključak Rektorskog zbora."]